حجت الاسلام مختار امامی :

خاندان رسول ص نے اپنے جان کی قربانی دے کر اسلام کی آبیاری کا عملی پیغام پیش کیا

مجلس وحدت مسلمین پاکستان کے مرکزی ترجمان نے کہا کہ خاندان رسالت (ص) کی ان عظیم اور مقدس ہستیوں نے اپنا سب کچھ قربان کرکے اسلام کے پرچم کو سربلند کیا ۔

خبر کا کوڈ: ۴۴۱۴۶۸

تاریخ: ۲۰ دی ۲۰۱۹ - ۲۰:۰۸

رسا نیوز ایجنسی کی رپورٹ کے مطابق اورنگی ٹاؤن کراچی میں مجلس چہلم امام حسین (ع) سے خطاب میں ایم ڈبلیو ایم رہنما نے کہا کہ خاندان رسالت (ص) کی ان عظیم اور مقدس ہستیوں نے اپنا سب کچھ قربان کرکے اسلام کے پرچم کو سربلند کیا اور پیغام دیا کہ جب بھی دین پر وقت پڑے تو اپنی جانوں کی پروا کئے بغیر میدان عمل میں آکر اسلام کی آبیاری کرنا ہے۔

مرکزی مسجد و امام بارگاہ حیدر کرار ٹرسٹ اورنگی ٹاؤن سیکٹر 5-E میں منعقدہ مجلس چہلم امام حسین (ع) سے خطاب کے دوران مجلس وحدت مسلمین پاکستان کے مرکزی ترجمان علامہ مختار امامی نے کہا ہے کہ خانوادہ رسول (ص) اور شہداء کی عظیم اور لازوال قربانیوں کو کبھی فراموش نہیں کیا جائیگا۔

انہوں نے بیان کیا کہ جن مقاصد کیلئے انہوں نے اپنی جانیں قربان کیں ان کو پایہ تکمیل تک پہنچایا جائیگا، خاندان رسالت (ص) کی ان عظیم اور مقدس ہستیوں نے اپنا سب کچھ قربان کرکے اسلام کے پرچم کو سربلند کیا اور رہتی دنیا تک کے انسانوں کو پیغام دیا کہ جب بھی دین پر وقت پڑے تو اپنی جانوں کی پروا کئے بغیر میدان عمل میں آکر اسلام کی آبیاری کرنا ہے۔